अनैतिक मूल्यों के आधार पर टिकी है केंद्र सरकार : नीतीश  
नीतीश कुमार ने केंद्र पर निशाना साधते हुए कहा कि संप्रग सरकार अनैतिक मूल्यों पर टिकी हुई है।
विकीलीक्स के खुलासे पर मुख्यमंत्री नीतीश कुमार ने गुरुवार को केंद्र पर निशाना साधते हुए कहा कि संप्रग सरकार अनैतिक मूल्यों पर टिकी हुई है, जिससे अनैतिकता पर बना कांग्रेसनीत सरकार का महल अब धराशायी हो गया है।  विधानसभा में मुख्यमंत्री कक्ष में नीतीश ने कहा, केंद्र में संप्रग की सरकार अनैतिक मूल्यों पर टिकी हुई है और अब कांग्रेसनीत सरकार का अनैतिकता पर खड़ा महल धराशायी हो गया है। केंद्र की संप्रग-एक सरकार को तीन साल पहले बचाने के लिए विश्वास मत प्रस्ताव के दौरान कुछ सांसदों को कथित रूप से धन दिए जाने के संबंध में विकीलीक्स के नवीनतम खुलासे पर टिप्पणी करते हुए नीतीश ने कहा, केंद्र में यूनाइटेड प्रोग्रेसिव अलायंस नहीं बल्कि यूनाइटेड पोचर्स एसोसिएशन है।